**Ministru kabineta noteikumu projekta**

**„****Grozījumi Ministru kabineta 2013.gada 16.aprīļa noteikumos Nr.202 „Kārtība, kādā izsniedz valsts atzītus augstāko izglītību apliecinošus dokumentus””** **sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2013.gada 16.aprīļa noteikumos  Nr.202 „Kārtība, kādā izsniedz valsts atzītus augstāko izglītību apliecinošus dokumentus”” (turpmāk – Projekts) sagatavots, lai augstskolas varētu uzsākt profesionālā doktora studiju mākslās ieviešanu no 2019./2020.akadēmiskā gada. Projekts ir saistīts ar valsts atzītu augstāko izglītību apliecinoša dokumenta izsniegšanu un tas noteiks kārtību, kādā pēc profesionālā doktora studiju mākslās beigšanas un profesionālā doktora grāda mākslās iegūšanas izsniedz valsts atzītu augstāko izglītību apliecinošu dokumentu – profesionālo doktora diplomu mākslās. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, ņemot vērā 2018.gada 1.februāra grozījumus Augstskolu likumā, kas ir stājušies spēkā 2018.gada 1.aprīlī, proti, saskaņā ar Augstskolu likuma 3.panta otro daļu un 59.panta 1.¹ daļas 3.punktu, kā arī Augstskolu likuma pārejas noteikumu 47.punktu, kas nosaka, ka Ministru kabinets līdz 2018.gada 30.novembrim izdara grozījumus Ministru kabineta 2013.gada 16.aprīļa noteikumos Nr.202 „[Kārtība, kādā izsniedz valsts atzītus augstāko izglītību apliecinošus dokumentus](https://likumi.lv/ta/id/256157-kartiba-kada-izsniedz-valsts-atzitus-augstako-izglitibu-apliecinosus-dokumentus)”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar 2018.gada 1.februāra likuma „Grozījumi Augstskolu likumā” stāšanos spēkā 2018.gada 1.aprīlī ir iespējams uzsākt profesionālo doktora studiju mākslās ieviešanu augstskolās. Izmaiņas tiesiskajā regulējumā ir nepieciešamas saistībā ar profesionālās doktora studiju programmas mākslās ieviešanu. Līdz tam Latvijā bija pieejama tikai zinātniskā doktora grāda ieguve un atbilstoša valsts atzīta augstāko izglītību apliecinoša dokumenta izsniegšana.  Ņemot vērā, ka 2018.gada 1.februāra grozījumi Augstskolu likumā, kas ir stājušies spēkā 2018.gada 1.aprīlī, paredz iespēju īstenot profesionālās doktora studiju programmas mākslās un profesionālā doktora diploma mākslās iegūšanu, nepieciešams papildināt esošo regulējumu par kārtību, kādā izsniedz valsts atzītus augstāko izglītību apliecinošus dokumentus, proti, noteikt kārtību, kādā izsniedz profesionālo doktora diplomu mākslās.  Projekts paredz veikt tehniskus grozījumus, ņemot vērā, ka ar 2018.gada 1.februāra grozījumiem Augstskolu likumā ir ieviests profesionālais doktora grāds mākslās. Līdz ar to Augstskolu likumā minētais doktora grāds ietver gan zinātnisko doktora grādu, gan profesionālo doktora grādu mākslās. Tādēļ ir nepieciešams veikt grozījumus Ministru kabineta 2013.gada 16.aprīļa noteikumu Nr.202 „Kārtība, kādā izsniedz valsts atzītus augstāko izglītību apliecinošus dokumentus” (turpmāk – MK noteikumi) 2.punktā un vārdus „zinātnisko kvalifikāciju” ar aizstāt vārdiem „doktora grādu”, tādējādi precizējot informāciju par augstāko izglītību apliecinošiem dokumentiem attiecībā uz akadēmisko grādu, pirmā līmeņa profesionālo augstāko izglītību, otrā līmeņa profesionālo augstāko izglītību un augstāko profesionālo kvalifikāciju, kā arī iegūto doktora grādu.  Projekts precizē MK noteikumu 2.punktu par augstāko izglītību apliecinošiem dokumentiem, proti, Projekta 1.3.apakšpunkts paredz noteikt, ka profesionālo doktora diplomu mākslās izsniedz personai, kura apguvusi akreditētu profesionālo doktora studiju programmu mākslās un izpildījusi visas attiecīgajā izglītības standartā noteiktās prasības.  Projekta 1.4.apakšpunkts nosaka augstāko izglītību apliecinošo dokumentu – profesionālo doktora diplomu mākslās, proti, ka arī šis diploms ir starp tiem, kurus Latvijas augstskolas un koledžas ir tiesīgas izsniegt kā kopīgus diplomus par kopīgu studiju programmu apguvi, kā arī starp tiem, kurus izsniedz ārzemniekam un kurā augstākās izglītības iestāde ir tiesīga lietot dublējošo tekstu kādā Eiropas Savienības oficiālajā valodā līdzīgi kā kopīgajos diplomos. Projekta 1.5.apakšpunkts papildina MK noteikumus, ka arī profesionālajam doktora diplomam mākslās pievieno diploma pielikumu latviešu valodā un diploma pielikumu angļu valodā. Savukārt Projekta 1.6. un 1.7.apakšpunkts nosaka profesionālā doktora diploma mākslās tehnisko izpildījumu, proti, diploma lappušu aizsardzības tīkliņa krāsu, kas ir purpura, kā arī par profesionālā doktora diploma mākslās sēriju, ko apzīmē ar latīņu alfabēta lielo burtu D.  Projekta 1.8.apkšpunktā iekļauts jauns MK noteikumu pielikums, proti, profesionālā doktora diploma mākslās paraugs, proti, 5.1 pielikums „Profesionālais doktora diploms mākslās” (paraugs)”.  Saistībā ar profesionālā doktora diploma mākslās ieviešanu, papildināta un aktualizēta informācija MK noteikumu 6. un 7.pielikumā. Tajā skaitā Projektā ir precizēts 6.pielikums „Kopīgais diploms” un 7.pielikums „Diploma pielikums”, papildinot tos ar informāciju par profesionālo doktora diplomu mākslās. Projektā ir papildināta 7.pielikuma „Diploma pielikums” sadaļa „Doktorantūra” latviešu un angļu valodā. Tajā ir pievienota informācija, ka kopš 2018.gada 1.aprīļa Latvijā tiek piešķirts profesionālais doktora grāds mākslās. Uzņemšanai doktorantūrā ir nepieciešams maģistra grāds. Doktora grādu piešķir personai pēc akreditētas profesionālās doktora studiju programmas mākslās apgūšanas, doktora teorētiskā pētījuma un mākslinieciskās jaunrades darba izstrādāšanas un aizstāvēšanas. Profesionālo doktora grādu mākslās piešķir valsts pārbaudījumu komisija. Papildus Projekts aktualizē 7.pielikuma „Diploma pielikums” 8.punkta sadaļas „Ziņas par augstākās izglītības sistēmu valstī” apakšnodaļā „Papildinformācija” norādītās saites, kā arī precizē citu tehnisku informāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Izglītības un zinātnes ministrija, Jāzepa Vītola Latvijas Mūzikas akadēmija, Latvijas Mākslas akadēmija, Latvijas Kultūras akadēmija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz augstskolām, kuras īsteno profesionālās doktora studiju programmas mākslās, un tajās studējošajiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras nemainās. Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Izmaksas tiek nodrošinātas esošā finansējuma ietvaros. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar Projektu tiek virzīti izskatīšanai Ministru kabinetā šādi tiesību aktu projekti:  1) Ministru kabineta noteikumu projekts „Noteikumi par profesionālā doktora grāda mākslās profesionālās augstākās izglītības valsts standartu un profesionālā doktora grāda mākslās piešķiršanas kārtību” (VSS-491, 24.05.2018., prot. Nr.20, 20.§), kas nosaka:  a) profesionālā doktora grāda mākslās profesionālās augstākās izglītības valsts standartu, kas ietver profesionālās doktora studiju programmas mākslās galvenos mērķus un uzdevumus, studiju programmas pamatsaturu un studiju programmas apguves vērtēšanas pamatprincipus;  b) profesionālā doktora grāda mākslās piešķiršanas kārtību;  2) Ministru kabineta noteikumu projekts „Grozījumi Ministru kabineta 2017.gada 13.jūnija noteikumos Nr.322 „Noteikumi par Latvijas izglītības klasifikāciju”” (VSS-493, 24.05.2018., prot. Nr.20, 22.§) sagatavots, lai Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču aprakstos iekļautu papildinājumus saistībā ar profesionālo doktora studiju programmu mākslās ieviešanu un profesionālā doktora grāda mākslās piešķiršanu. |
| 2. | Atbildīgā institūcija | Kultūras ministrija, augstskolas, kuras īsteno profesionālās doktora studiju programmas mākslās. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Jāzepa Vītola Latvijas Mūzikas akadēmiju, Latvijas Mākslas akadēmiju, Latvijas Kultūras akadēmiju, Latvijas Studentu apvienību, Latvijas Zinātnes padomi un Augstākās izglītības padomi. |
|  | Sabiedrības līdzdalība projekta izstrādē | Pirms Augstskolu likuma 2018.gada 1.februāra grozījumu izstrādes par Augstskolu likuma grozījumiem un saistībā ar Projektu notikušas konsultācijas ar Jāzepa Vītola Latvijas Mūzikas akadēmiju, Latvijas Mākslas akadēmiju un Latvijas Kultūras akadēmiju, Kultūras ministrijai rīkojot tikšanās ar augstskolām (2018.gada 18.janvārī Kultūras ministrijā), kā arī ar Latvijas Studentu apvienību (2016.gada 15.septembrī tikšanās Kultūras ministrijā), ar Latvijas Zinātnes padomi (2017.gada 16.februārī Latvijas Zinātnes padome sēdē), ar Augstākās izglītības padomi (2017.gada 2.martā Augstākas izglītības padomes sēdē). |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Jāzepa Vītola Latvijas Mūzikas akadēmija (2018.gada 18.maijā), Latvijas Mākslas akadēmija (2018.gada 9.aprīlī) un Latvijas Kultūras akadēmija (2018.gada 11.maijā) ir atsūtījušas Kultūras ministrijai priekšlikumus Projekta redakcijai, izsakot atbalstu sagatavotajam Projektam. Pēc Projekta izsludināšanas Valsts sekretāru sanāksmē Latvijas Studentu apvienība 2018.gada 12.jūnija vēstulē Nr.2018/PV14 un Latvijas Brīvo arodbiedrību savienība 2018.gada 6.jūnija un 2018.gada 12.jūlija elektroniskajās vēstules ir paudušas atbalstu Projekta turpmākai virzībai. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās augstskolas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Rūsiņa 67330206

Lolita.Rusina@km.gov.lv